Document ID: /fineweb-2-swissfilter-quality_10-filterrobots/filtered/01358.jsonl.gz/5

Az 1956-os forradalom és szabadságharc 62. évfordulója alkalmából emlékmű avatásra kerül sor Genfben, pontosabban Grand-Saconnex kastélyparkjában. Az emlékmű Párkányi Péter szobrászművész alkotása, egy nőalak kezében a lyukas zászlóval, szabadságunk jelképével. Az emlékhely az 1956-os Emlékbizottság anyagi támogatásával jött létre, melynek Grand-Saconnex városa a Szabadság sétányán adott helyet. Az ünnepség pontosan 11 órakor kezdődik, ezért már előbb kell érkezni, parkolási lehetőség híján az 5-ös busz „Le Pommier” megállójához.